**Marija Gabriel** (bulg. Мария Габриел, s. 20. toukokuuta 1979 Gotse Deltšev, Bulgaria) on bulgarialainen poliitikko. Hän on toiminut vuodesta 2017 alkaen Euroopan unionin digitaalitaloudesta ja -yhteiskunnasta vastaavana komissaarina. Hän on bulgarialaisen GERB-puoluetta ja edustaa EU:ssa Euroopan kansanpuoluetta. Ennen komissaarinuraansa hän oli muun muassa Euroopan kansanpuolueen ryhmän varapuheenjohtaja vuosina 2014–2017 ja Euroopan parlamentin jäsen vuosina 2009–2017.

Ura
---

Gabriel suoritti kandidaatin tutkinnon bulgarian ja ranskan kielissä Plovdivin yliopistossa Bulgariassa vuonna 2001, jonka jälkeen hän opiskeli politiikkaa Institut d'études politiques de Bordeaux:ssä Ranskassa. Hän valmistui sieltä maisteriksi vertailevassa politiikassa ja kansainvälisissä suhteissa vuonna 2007. Hän myös työskenteli samassa instituutissa tutkimusavustajana vuoteen 2009 asti.

### Euroopan parlamentissa

Gabriel tuli valituksi Euroopan parlamenttiin europarlamenttivaaleissa 2009. Hän toimi vaalikauten 2009–2014 jäsenen muun muassa vetoomusvaliokunnassa, maatalouden ja maaseudun kehittämisen valiokunnassa sekä järjestäytynyttä rikollisuutta, korruptiota ja rahanpesua käsittelevässä erityisvaliokunnassa.

Hänet valittiin uudelleen parlamenttiin europarlamenttivaaleissa 2014. Vaalikautena 2014–2019, joka jäi häneltä kesken komissaariksivalintansa vuoksi, hän toimi parlamenttiryhmänsä Euroopan kansanpuolueen ryhmän varapuheenjohtajana sekä jäsenenä muun muassa kansalaisvapauksien sekä oikeus- ja sisäasioiden valiokunnassa sekä suhteista Maghreb-maihin ja Pohjois-Afrikan arabivaltioiden liittoon vastaavassa valtuuskunnassa. Hän oli myös johtavassa asemassa EU:n vaalitarkkailutehtävissä ainakin Gabonin presidentinvaaleissa 2016.

Parlamentissa hän oli esittelijänä 22 asiassa, joita EUobserver luonnehti tärkeiksi. VoteWatch listasi hänet 15. tärkeimmäksi parlamentin jäseneksi vuonna 2016 ja hän voitti parlamentin lehden MEP-palkinnon työstään sukupuolten tasa-arvon ja kehitysasioiden saralla.

### Komissaarina

Bulgarian ehdottama komissaari Kristalina Georgieva erosi tehtävistään Junckerin komissiossa loppuvuodesta 2016 voidakseen ottaa vastaan Maailmanpankin toimitusjohtajan tehtävät ja pyrkiäkseen Yhdistyneiden kansakuntien pääsihteeriksi. Bulgaria ilmoitti ehdokkaansa vasta toukokuussa 2017, kun Bulgarian pääministeriksi astui Boyko Borissov korvaten aiemman toimitusministeristön. Georgievan aiempi vastuualue budjetti ja henkilöstö oli siirretty aiemmin digitaalitaloudesta ja -yhteiskunnasta vastanneelle komission varapuheenjohtajalle Günther Oettinger, jonka edellisiä tehtäviä hoiti virkaatekevästi digitaalisista sisämarkkinoista vastannut varapuheenjohtaja Andrus Ansip. Gabrielille määrättiin hoidettavaksi nämä tehtävät.

Gabrielin menestykseen komissaarina on suhtauduttu vaihtelevasti. Parlamentin jäsenen Dita Charanzován mukaan Gabrielilla "ei ole poliittista painoarvoa" digitaalista yhteismarkkinaa valmisteltaessa. Toisaalta parlamentin jäsen, tekijänoikeusesityksen varjoesittelijä Julia Reda sanoi, että "hän tekee parhaansa vaikeassa paikassa". Viestintäalan yritysten johtajat ovat syyttäneet häntä liian vähäisestä kiinnostuksesta 5G-projekteihin ja liiasta kiinnostuksesta valeuutisten torjumiseen.

Lähteet
-------

1. ↑  Мария Габриел Euroopan komissio. Viitattu 19.4.2019. (bulgariaksi)
2. 1 2  Komissaarit Euroopan komissio. Viitattu 19.4.2019.
3. 1 2  Mariya Gabriel Euroopan komissoi. Viitattu 19.4.2019. (englanniksi)
4. 1 2 3  Mariya GABRIEL Euroopan parlamentti. Viitattu 19.4.2019.
5. ↑  EU questions Gabon presidential election vote count  07.09.2016. Deutsche Welle. Viitattu 19.4.2019. (englanniksi)
6. 1 2  Joanna Plucinska: Europe’s digital single market hits the Bulgarian rocks  14.3.2018. Politico. Viitattu 19.4.2019. (englanniksi)
7. ↑  Eli Hadziheva: Digital portfolio will suit the new Bulgarian commissioner  18.5.2017. Bryssel:  EUobserver. Viitattu 19.4.2019. (englanniksi)
8. ↑  Sam Morgan: Bulgaria finally nominates new Commissioner  10.5.2017. EURACTIV. Viitattu 19.4.2019. (englanniksi)
9. ↑  New Bulgarian EU commissioner to take over digital portfolio  16.5.2017. Reuters. Viitattu 19.4.2019. (englanniksi)

Aiheesta muualla
----------------

* Kuvia tai muita tiedostoja aiheesta **Marija Gabriel** Wikimedia Commonsissa

|  |  |  |  |  |  |
| --- | --- | --- | --- | --- | --- |
| 

| * n
* k
* m
Von der Leyenin komissio (2019–2024) |
| --- |
|  |
| 
* Josep Borrell2
* Thierry Breton
* Helena Dalli
* Valdis Dombrovskis2
* Elisa Ferreira
* Marija Gabriel
* Paolo Gentiloni
* Johannes Hahn
* Phil Hogan(2019-2020)
* Ylva Johansson
* Věra Jourová2
* Stélla Kyriakídou
* Janez Lenarčič
* **Ursula von der Leyen**1
* Mairead McGuinness(2020-)
* Didier Reynders
* Margarítis Schoinás2
* Nicolas Schmit
* Maroš Šefčovič2
* Kadri Simson
* Virginijus Sinkevičius
* Dubravka Šuica2
* Frans Timmermans2
* Jutta Urpilainen
* Adina Vălean
* Olivér Várhelyi
* Margrethe Vestager2
* Janusz Wojciechowski

 |
|  |
| 1 = Puheenjohtaja. 2 = Varapuheenjohtaja. |

 |

|  |  |  |  |  |  |
| --- | --- | --- | --- | --- | --- |
| 

| * n
* k
* m
Junckerin komissio (2014–2019) |
| --- |
|  |
| 
* Vytenis Andriukaitis
* Andrus Ansip2(2014–2019)
* Miguel Arias Cañete
* Dimitris Avramopoulos
* Elżbieta Bieńkowska
* Violeta Bulc
* Corina Creţu (2014–2019)
* Valdis Dombrovskis2
* Kristalina Georgieva(2014–2016)
* Johannes Hahn
* Phil Hogan
* Jonathan Hill(2014–2019)
* Věra Jourová
* **Jean-Claude Juncker**1
* Jyrki Katainen2
* Julian King
* Cecilia Malmström
* Neven Mimica
* Carlos Moedas
* Federica Mogherini2
* Pierre Moscovici
* Tibor Navracsics
* Günther Oettinger
* Maroš Šefčovič2
* Christos Stylianides
* Marianne Thyssen
* Karmenu Vella
* Margrethe Vestager

 |
|  |
| 1 = Ensimmäinen varapuheenjohtaja. 2 = Varapuheenjohtaja. |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Puola

 |

 |